 **О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg obs-borovan@abv.bg



**П Р О Т О К О Л**

**№ 12**

Днес**, 23.05.2024 г**. /четвъртък/, в Заседателната зала на Общински съвет – Борован, ул.“ Освобождение“ №1 се проведе редовно заседание на Общински съвет - Борован, мандат 2023 - 2027г.

На основание чл.23, ал.6 изречение второ , предложение второ от ЗМСМА и във връзка с Решение №3463/21.03.2024г.по АД №320/2024г. на Върховен административен съд са възобновени пълномощията на Общински съвет Борован мандат 2019-2023г.

Заседанието започна в **14:00** часа.

Присъстват – 12 общински съветника.

**На заседанието присъстваха още:**

Иван Костовски – Кмет на Община Борован,

Пепи Данчев – Кмет на Кметство с. Добролево,

Таня Петкова – Секретар на Община Борован,

Румен Боянкински – Представител на ДГ „Тошка Петрова“ – с. Борован.

Заседанието се откри и се ръководи от Председателя на ОбС – Борован – Петър Петров, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

След направените разисквания по дневен ред, ОбС – Борован взе следното

**РЕШЕНИЕ № 93**

С оглед разпоредбата на чл. 16, ал. 1 и във връзка с чл. 51, ал. 1, ал. 2 и ал. 4 от **Правилника,**  Общински съвет - Борован

**РЕШИ:**

Заседанието на Общински съвет да се проведе при следния дневен ред:

1. **Информация за изпълнение на извършените строителни ремонти в община Борован през 2023 г.**
2. **Информация за дейността на ЦНСТДБУ и готовността за разкриване на нови социални услуги**
3. **Докладни записки**

**- Докладна записка от Иван Костовски – Кмет на Община Борован, относно:** Актуализиране на списък на пътуващите служители от общинска дейност „Домашен социален патронаж" и от дейност „Общинска администрация Борован“, имащи право на заплащане на транспортните разходи през 2024 г.

1. **Организационни**

**- Писмо от НСОРБ, относно:** Обнародване на Наредба за реда за изготвяне и образеца на план – сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси.

- **Писмо от НАПОС, относно:** Излизане от печат на монографията „Общинският съвет. Вътрешна организация и компетентност“ от Васил Петров – Доктор по право.

**- Определяне на дата за следващо заседание**

1. **Молби.**
2. **Изказвания, питания и предложения на граждани.**

**Предложението се подложи на гласуване при следния вот:**

Кворум: 12

Резултат: „ЗА“ - 12 „ПРОТИВ“ -  няма „ВЪЗДЪРЖАЛИ СЕ“ – няма

**Решението се приема!**

**По т. 1 от дневния ред: Информация за изпълнение на извършените строителни ремонти в община Борован през 2023 г.**

Г-н Петър Петров даде думата за мнения и становища.

Не постъпиха питания от страна на общинските съветници.

По Информацията от дневен ред, ОбС взе следното:

**РЕШЕНИЕ № 94**

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 11, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация за мандат 2023 – 2027 г.,

**ОБЩИНСКИ СЪВЕТ – БОРОВАН**

**РЕШИ:**

Приема така предложената Информация за изпълнение на извършените строителни ремонти в община Борован през 2023 г.

**Предложението се подложи на гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 2 от дневния ред: Информация за дейността на ЦНСТДБУ и готовността за разкриване на нови социални услуги.**

Г-н Петър Петров изрази мнение, че като вносител на Информацията и Управител на ЦНСТДБУ 1 и 2, г-жа Иделия Ненчева е трябвало да присъства на днешното заседание.

Разисквания по Информацията бяха направени на заседанието на Обща комисия в 13:00 ч. днес.

По Информацията от дневен ред, ОбС взе следното:

**РЕШЕНИЕ № 95**

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 11, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация за мандат 2023 – 2027 г., и при мотиви, изложени в информацията,

**ОБЩИНСКИ СЪВЕТ - БОРОВАН**

**РЕШИ:**

Приема така предложената Информация за дейността на ЦНСТДБУ 1 и 2 и готовността за разкриване на нови социални услуги.

**Предложението се подложи на гласуване при следния вот:**

Кворум: 12

Резултат: „ЗА“ - няма. „ПРОТИВ“ - 1 „ВЪЗДЪРЖАЛИ СЕ“ – 11.

**Решението не се приема!**

**По т.3 от дневния ред: Докладни**

* **Докладна записка от Иван Костовски – Кмет на Община Борован, относно:** Актуализиране на списък на пътуващите служители от общинска дейност „Домашен социален патронаж" и от дейност „Общинска администрация Борован“, имащи право на заплащане на транспортните разходи през 2024 г.

Г-н Петър Петров даде думата за мнения и становища.

След направените разисквания по докладната от дневен ред, ОбС взе следното:

**РЕШЕНИЕ № 96**

На основаниеЗакона за държавния бюджет на Република България за 2024 г., обн. в Д.В. бр. 108/ 30.12.2023 г., и Постановление № 13 на Министерски съвет от 29 януари 2024 г. за изпълнението на държавния бюджет на РБ за 2024 г.,

**ОБЩИНСКИ СЪВЕТ - БОРОВАН**

**РЕШИ:**

Одобрява допълването на списъка на пътуващите от общинска дейност „Домашен социален патронаж" и от дейност „Общинска администрация Борован“, имащи право на заплащане на транспортните разходи през 2024 г., както следва:

**Общинска дейност „Домашен социален патронаж“**

♦Ангел Йорданов Ангелов – разносвач на храна, по маршрут: с. Нивянин – с. Борован – с. Нивянин

**Общинска дейност „Общинска администрация Борован“,**

♦Мария Момчилова Писарска – гл. специалист „Култура“, по маршрут: гр. Враца – с. Борован – гр. Враца

♦Петя Тодорова Бауренска – мл. експерт „Европейски проекти, национални програми и обществени поръчки“, по маршрут: гр. Враца – с. Борован – гр. Враца.

**Предложението се подложи на поименно гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма. „ВЪЗДЪРЖАЛИ СЕ“ – няма.

**Решението се приема!**

**По т. 4 от дневния ред: 4. Организационни**

Г-н П. Петров запозна общинските съветници с **Писмо от НСОРБ, относно:** Обнародване на Наредба за реда за изготвяне и образеца на план – сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси.

Подробни разисквания на проблемите, свързани с местните данъци и такси бяха направени на заседанието на Общата комисия по- рано днес, в 13:00 ч.

Г-н П. Петров заяви, че почистването на отпадъците в Община Борован е много по- добро.

Г-н П. Петров запозна общинските съветници с **Писмо от НАПОС, относно:** Излизане от печат на монографията „Общинският съвет. Вътрешна организация и компетентност“ от Васил Петров – Доктор по право.

Г-н П. Петров поясни, че можем да поръчаме книгата.

Г-н П. Петров попита кои от общинските съветници няма да участват в изборната кампания, за да може Общински съвет да избере временно изпълняващ длъжността „Председател на Общински съвет – Борован“.

Г-жа И. Сълковска – заместник- председател на Общински съвет – Борован, също ще бъде в предизборна кампания.

Г-н Г. Гетовски направи предложение временно изпълняващ длъжността „Председател на Общински съвет – Борован“ да бъде г-жа Е. Николова.

Други предложения не бяха направени.

**РЕШЕНИЕ № 97**

На основаниечл. 18, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г., във връзка с чл. 24, ал. 4 от Закона за местното самоуправление и местната администрация (ЗМСМА),

**ОБЩИНСКИ СЪВЕТ - БОРОВАН**

**РЕШИ:**

Избира Елка Иванова Николова – общински съветник – за временно изпълняващ длъжността „Председател на Общински съвет – Борован“.

**Предложението се подложи на гласуване при следния вот:**

**Г-жа Елка Николова не участва в гласуването.**

Кворум: 11

Резултат: „ЗА“ - 11 „ПРОТИВ“ - няма. „ВЪЗДЪРЖАЛИ СЕ“ – няма.

**Решението се приема!**

Г-жа Е. Николова направи предложение за дата на следващо заседание: **27. 06. 2024 г., четвъртък , от 14:00 часа.**

**Предложението се подложи на гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Предложението се приема!**

**По т. 9 от дневния ред: Молби.**

Не постъпиха молби от общинските съветници.

**По т. 10 от дневния ред: Питания.**

Г-н П. Данчев отправи запитване към г-н И. Костовски относно откриване на още една група за деца в детската градина в с. Добролево, тъй като тази година има нови 22 деца.

Г-н И. Костовски, в отговор на г-н П. Данчев, заяви, че това е първото положително нещо, което е чул в последно време, като поясни, че за съжаление яслената група в с. Малорад няма да работи тази есен, поради недостиг на деца.

Г-н П. Данчев поясни, че ще подготви предложението си и ще го внесе за обсъждане от новоизбрания Общински съвет.

Поради изчерпване на дневния ред, заседанието бе закрито в 14:15 часа.

**ЕЛКА НИКОЛОВА**

*Председател на Общински съвет – Борован,*

*Съгласно Решение № 97 по Протокол № 12 от 23.05.2024 г. на Общински съвет - Борован*

Изготвил:

И. Александрова

*Гл. специалист към Общински съвет - Борован*